projecte-aina/catalan_government_crawling huggingface dataset:
La iNNOtECA incorpora l'any 2015 el Pla de Simplificació Administrativa com a pràctica innovadora que compleix les orientacions metodològiques fixades per a la seva validació.
Pla de Simplificació Administrativa (BPI de DTES) (Banc de pràctiques d'innovació).
És el marc de desenvolupament de projectes de millora per simplificar els tràmits administratius del Departament.
Vol abastar tant els tràmits interns com els externs (els que afecten directament els ciutadans, les empreses i els ens locals).
Ha estat impulsat i desenvolupat pel Servei d'Organització del Departament i aprovat pel DTES l'any 2012.
La introducció de l'anàlisi en tots els procediments del Departament.
Data d'elaboració de la fitxa: 04/12/2014
Projecte de millora per simplificar els tràmits administratius
La iNNOtECA incorpora l'any 2018 el Pla de Comunicació EAPC com a pràctica innovadora que compleix les orientacions metodològiques fixades per a la seva validació.
El Pla de Comunicació de l'Escola d'Administració Pública de Catalunya (EAPC) té com a principal objectiu garantir una planificació estratègica i una gestió eficaç de les activitats de comunicació i de les eines de difusió, tant des del vessant intern com extern de l'organització.
Més enllà de l'estratègica comunicativa i dels usos de les eines de comunicació de l'Escola, és una nova forma de comunicació de cadascun dels productes i serveis que ofereix l'EAPC, i adapta a cada tipologia d'usuari i a les eines disponibles la corresponent difusió.
En relació amb la imatge corporativa s'ha optat per una diversificació dels elements arquitectònics que caracteritzen l'Escola amb l'objectiu de crear "marca EAPC", i segueix sempre els criteris del Programa d'Identitat Visual (PIV) de la Generalitat de Catalunya.
L'objectiu és que es converteixi en una eina útil i eficaç d'informació perquè tot el personal sigui partícip i conegui els objectius i compromisos de l'EAPC.
Data d'elaboració de la fitxa: 8 de maig de 2018
Eina útil i eficaç d'informació perquè tot el personal sigui partícip i conegui els objectius i compromisos de l'EAPC.
La iNNOtECA incorpora l'any 2015 l'OAC Girona com a pràctica innovadora que compleix les orientacions metodològiques fixades per a la seva validació.
Nou model de relació amb la ciutadania a l'edifici corporatiu de la Generalitat a Girona.
El nou model d'Oficina d'Atenció Ciutadana a Girona representa una millora en la qualitat de l'atenció que es fa a la ciutadania gràcies a la professionalització i a l'especialització del personal en tasques d'atenció ciutadana, cosa que en facilita la seva formació, l'organització i l'adequació de les funcions al perfil competencial definit com a òptim per fer atenció al públic.
L'Oficina d'Atenció Ciutadana de Girona presta els seus serveis segons un model d'atenció presencial basat en dos nivells: un de generalista i un d'especialitzat.
Aquest model ofereix una millora de la productivitat, alhora que s'unifica l'horari d'atenció de I 'Oficina i, per tant, s'amplia el servei que es dóna a la ciutadania.
A diferència de qualsevol altre oficina de registre o atenció ciutadana, l'OAC de Girona té la consideració d'oficina única d'atenció ciutadana, que concentra tota la informació, atenció, registre i tramitació del conjunt de serveis i tràmits de la Generalitat de Catalunya a Girona.
Unificació del servei d'Atenció Ciutadana de totes les unitats administratives dels departaments ubicats a l'edifici corporatiu de Girona i establiment de criteris homogenis.
Creació de dos nivells d'atenció ciutadana: un de general i un d'especialitzat.
Millora de la prestació dels serveis públics a la ciutadania.
Amb la unificació de dependència es facilita l'establiment de criteris homogenis pel que fa als serveis prestats i a les seves condicions.
Gerència de Serveis Comuns de la Delegació Territorial del Govern a Girona
Data d'elaboració de la fitxa: 09/10/2014
Model pioner i de referència quant a la integració de tots els serveis de l'atenció presencial de la Generalitat a Girona en un únic espai físic
La iNNOtECA incorpora l'any 2015 la Millora de la gestió de subvencions de la Generalitat.
TAIS com a pràctica innovadora que compleix les orientacions metodològiques fixades per a la seva validació.
Millora de la gestió de subvencions de la Generalitat.
Anàlisi de les àrees de millora en la gestió de les subvencions com a pas previ per desenvolupar una eina corporativa que permeti:
Establiment de criteris comuns en la gestió de les subvencions, mitjançant la publicació al DOGC d'un model tipus de bases reguladores dels procediments per a la concessió de subvencions i l'aprovació d'una Instrucció interna per a la unificació de criteris en la gestió general de les subvencions tramitades per l'Administració de la Generalitat.
Elaboració d'una proposta d'Ordre sobre modalitats de justificació de subvencions.
Substitució de les aplicacions departamentals de gestió de subvencions per una solució corporativa.
Simplificació dels processos i reducció de les càrregues administratives a la ciutadania i als gestors públics.
Reducció de costos en el manteniment dels aplicatius.
Departament de la Presidència, amb la col·laboració del Departament d'Economia i Coneixement i l'Oficina de Processos i Administració Electrònica.
Activitat guardonada amb el Premi especial del jurat, en l'edició 2016 dels Premis Alfons Ortuño, atorgat per l'Escola d'Administració Pública de Catalunya.
Data d'elaboració de la fitxa: 27/10/2014
Establiment de criteris comuns per a la millora de la gestió de les subvencions
El Sistema d'indicadors d'ocupació pública (SIOP) de la Secretaria d'Administració i Funció Pública té com a objectiu principal proporcionar informació sobre la configuració de l'ocupació pública a Catalunya i relacionar-la amb dades demogràfiques, de mercat laboral, de creixement econòmic i d'activitat.
Espai electrònic de relació amb l'Administració de la Generalitat.
Targeta que permet millorar i agilitzar la informatització de les entregues de raïm de tots viticultors/es de Catalunya, que lliuren la collita als cellers per facilitar la declaració de collita de raïm.
Iniciativa de col·laboració impulsada per la Biblioteca de Catalunya per millorar l'accés als continguts digitals.
Videoteca del Centre d'Estudis Jurídics i Formació Especialitzada (CEJFE), repositori públic de vídeos de les activitats formatives i de difusió (conferències, congressos, seminaris, etc.) que es fan al CEJFE.
Publicació periòdica íntegrament en anglès que té per objectiu contribuir al debat internacional sobre la gestió pública.
El Bus de la Salut és un projecte mèdic que permetrà conèixer l'estat de salut de les artèries i la prevalença de malaltia renal oculta, en una mostra de 9.000 persones de tota la província de Lleida durant tres anys.
Espai per compartir coneixement i habilitats del personal a l'EAPC.
Eina de gestió de projectes, estudis i obres de la Direcció General d'Infraestructures de Mobilitat.
Eina transversal que permet integrar en una mateixa plataforma les dades territorials generades des de tots els departaments de la Generalitat.
Eina web que permet a qualsevol ciutadà construir la seva pròpia geoinformació i compartir-la en línia.
Eina que permet explorar l'evolució del territori català des de 1945.
Mapa que determina a quina zona de protecció lumínica pertany cada espai del territori de Catalunya.
Formació a través de dispositius mòbils i amb dinàmiques de ludificació.
Servei gratuït d'informació i assessorament adreçat a les famílies amb dificultats per atendre el pagament dels préstecs o crèdits hipotecaris, i que estan en risc de perdre el seu habitatge principal.
La iNNOtECA incorpora l'any 2019 EATAF ORIENTA: Guia d'orientació de la coparentalitat en famílies en conflicte amb nens de 0 a 6 anys com a pràctica innovadora que compleix les orientacions metodològiques fixades per a la seva validació
Aplicació mòbil que ofereix orientacions per a l'organtizació de la coparentalitat en famílies amb fills de 0 a 6 anys immerses en ruptures conflictives.
És una aplicació mòbil de l'Equip d'Assessorament Tècnic en l'Àmbit de Família de Catalunya (EATAF) que té per objectiu sensibilitzar els diferents operadors que intervenen en els procediments judicials de famílies amb fills de 0 a 6 anys, immerses en processos de ruptura amb conflicte, especialment, sobre els trets bàsics del desenvolupament infantil en aquesta etapa i els processos de vinculació, que són fonamentals per garantir el bon desenvolupament dels nens.
Ofereix orientacions bàsiques per ajudar a ajustar les organitzacions temporals, basades en sistemes de responsabilitat parental compartida (guarda compartida).
Primera aplicació mòbil d'aquestes característiques, amb caràcter preventiu i de sensibilització en aquest àmbit concret, que permet compartir el coneixement i l'experiència professional de l'EATAF amb els operadors jurídics i altres persones interessades.
Quina millora significativa comporta aquesta pràctica?
La utilització de noves tecnologies com a instrument/eina per facilitar informació genèrica d'aquestes situacions.
Permet facilitar la presa de decisions judicials en moments d'urgència (resolucions judicials de mesures provisionals) i afavorir la sensibilització respecte de la situació d'aquests menors.
EATAF Catalunya - Secretaria de Relacions amb l'Administració de Justícia - Centre d'Estudis Jurídics i Formació Especialitzada (CEJFE), Programa Compartim.
Data d'elaboració de la fitxa: 16/04/2019
Aplicació mòbil que ofereix orientacions per a l'organtizació de la coparentalitat en famílies amb fills de 0 a 6 anys immerses en ruptures conflictives
La iNNOtECA incorpora l'any 2019 la publicació de Dades gràfiques de les explotacions agràries com a pràctica innovadora que compleix les orientacions metodològiques fixades per a la seva validac
Creació de tres eines per a la difusió de dades gràfiques de les explotacions agràries de Catalunya, per a la seva reutilització i el manteniment d'un sistema integrat de gestió i control de qualitat actualitzat permanentment: aplicació CROMOS, capa de parcel·les DUN i mapa de cultius DUN.
La Declaració única agrària (DUN) genera una gran quantitat de dades georeferenciades.
El Departament d'Agricultura, Ramaderia i Pesca (DARP) és l'únic organisme europeu que actualment dona accés lliure i gratuït a totes aquestes dades.
La seva publicació fomenta la utilització de noves tecnologies i impulsa la creació de noves eines i aplicacions per al sector agrari i l'anàlisi de les dades massives.
Aquestes dades són essencials per a la transparència de les administracions públiques, l'eficiència i la igualtat d'oportunitats.
Aquests serveis i la seva utilització per empreses, entitats, associacions i ciutadans en general, permeten l'elaboració de nous productes i serveis que aporten valor, innovació, coneixement i oportunitats de negoci.
Direcció General de Desenvolupament Rural
Data d'elaboració de la fitxa: 15/04/2019
La iNNOtECA incorpora l'any 2015 Cobertura mòbil com a pràctica innovadora que compleix les orientacions metodològiques fixades per a la seva validació.
Aplicació per a dispositius mòbils que permet conèixer la cobertura dels diferents operadors mòbils a través de la col·laboració ciutadana.
Ús de la col·laboració ciutadana a través del telèfon mòbil.
Per a l'Administració, permet conèixer la cobertura real dels operadors sense necessitat de fer costoses campanyes de mesura que, a més, quedaven limitades només a eixos viaris.
El ciutadà obté un mapa de cobertura real, que li permet triar l'operadora que millor s'adapti a les seves necessitats.
Activitat guardonada amb el Premi Alfons Ortuño 2016, en la categoria de Gestió pressupostària, avaluació i transparència, atorgat per l'Escola d'Administració Pública de Catalunya.
Data d'elaboració de la fitxa: 15/06/2015
Aplicació que transmet les dades necessàries per a enregistrar les mesures de cobertura mòbil
La iNNOtECA incorpora l'any 2015 el Canal Personal de Salut.
La meva salut com a pràctica innovadora que compleix les orientacions metodològiques fixades per a la seva validació.
El Canal Personal de Salut (CPS) és un espai digital, personal i intransferible de consulta.
Permet a la ciutadania utilitzar i disposar de la informació personal de salut més rellevant, d'una manera totalment segura i confidencial.
També possibilita que s'hi facin tràmits electrònics.
La innovació d'aquest projecte rau en diversos conceptes:
- Repensar el projecte perquè s'adeqüi a totes les plataformes i a tot tipus de relacions de l'àmbit de la salut, integrant múltiples possibilitats i esdevenint una plataforma que pot i podrà acollir les relacions 2.0 als àmbits personals i de salut (del sistema públic i de la salut en general, en el marc d'un món global), i els nous widgets i apps que ja estan arribant a l'àmbit de la salut.
La CPS pretén ser un instrument per afavorir la participació i la coresponsabilitat de la ciutadania, en la cura de la salut pròpia i en la prevenció de les malalties.
Els continguts s'adrecen, d'una banda, a la ciutadania, perquè tingui una millor cura de la seva salut i pugui prevenir la malaltia i, de l'altra, als professionals de la salut, que hi trobaran el seu marc de referència.
Actuació guardonada amb el Premi Catalunya 2015 Sociedad de la Información, atorgat per la Fundación Socinf o i la revista Sociedad de la Información.
Data d'elaboració de la fitxa: 12/11/2014
Espai digital, personal i intransferible de consulta que permet a la ciutadania disposar de la seva informació personal
La iNNOtECA incorpora l'any 2015 la Borsa de treball del CIRE com a pràctica innovadora que compleix les orientacions metodològiques fixades per a la seva validació.
La borsa de treball del Centre d'Iniciatives per a la Reinserció (CIRE) és un servei integral per a persones privades de llibertat que posa, a l'abast de les empreses, els professionals més qualificats i que millor s'adapten al perfil sol·licitat.
El servei ofereix: anàlisi i descripció del lloc de treball, selecció per competències, formació a mida, assessorament normatiu i adaptació al lloc durant tot el procés d'inserció.
E lements innovadors/bones pràctiques
És la primera borsa de treball pública d'aquestes característiques que fa de pont entre el món penitenciari i el món laboral.
El CIRE, mitjançant aquesta borsa, esdevé un agent complementari per lluitar contra l'exclusió social de la mà del sector públic, el teixit empresarial i el tercer sector social.
Facilitar la reinserció sociolaboral de les persones internes.
Data d'elaboració de la fitxa: 14/10/2014
És la primera borsa de treball pública d'aquestes característiques que fa de pont entre el món penitenciari i el món laboral
La iNNOtECA incorpora l'any 2015 Blended learning com a pràctica innovadora que compleix les orientacions metodològiques fixades per a la seva validació.
Impuls de la modalitat blended learning en el batxillerat -que ha de permetre compaginar la formació presencial i a distància-, i de l'FP dual -en què es tripliquen les places-.
S'implanta la modalitat d'aprenentatge blended learning, que contribuirà a posar els fonaments de l'aprenentatge al llarg de tota la vida, perquè els alumnes es puguin actualitzar professionalment, per tenir el domini dels hàbits i les eines.
L'alumnat cursa presencialment en un centre una part del cicle i la resta el fa a distància a l'Institut Obert de Catalunya (IOC).
Introduir la modalitat a distància amb suport TIC a l'aprenentatge, obrint un nou canal de formació al llarg de la vida.
Data d'elaboració de la fitxa: 17/09/2014
El blended learning, una modalitat per poder formar-se al llarg de la vida
La iNNOtECA incorpora l'any 2015 l'Aplicació mòbil del Carnet Jove com a pràctica innovadora que compleix les orientacions metodològiques fixades per a la seva validació.
Implantació d'una aplicació mòbil del Carnet Jove.
Aquesta aplicació permet als titulars del Carnet Jove (CJ), per mitjà del seu telèfon mòbil, consultar de manera gratuïta els descomptes del carnet per criteri de selecció i per proximitat, alhora que permet viralitzar-los a través de les xarxes socials.
Al llarg del 2013 s'ha treballat per afegir-hi una nova funcionalitat, el Carnet Jove Virtual.
A través d'aquest nou carnet, els titulars poden acreditar-se davant dels col·laboradors, mostrant a través de la pantalla del mòbil la versió virtual del seu Carnet Jove (es comprova telemàticament que el jove és titular del carnet, i si és així, pot mostrar la imatge del seu carnet per la pantalla i acreditar-se per gaudir dels descomptes).
- Poder geolocalitzar els avantatges del CJ a través del telèfon mòbil
- Poder acreditar-se a través de la pantalla del mòbil amb la versió virtual del Carnet Jove (es comprova telemàticament que el jove és titular del carnet, i si és així, pot mostrar la imatge del seu carnet per la pantalla per acreditar-se i així gaudir dels descomptes)
Incorpora les noves funcionalitats que permet la telefonia mòbil per oferir serveis nous, que permeten al jove saber en tot moment de quins serveis i descomptes té en el seu entorn immediat, i gaudir-ne.
Data d'elaboració de la fitxa: 29/09/2014
Aplicació que permet als titulars del Carnet Jove, per mitjà del seu telèfon mòbil, consultar de manera gratuïta quins serveis i descomptes té en el seu entorn immediat
La iNNOtECA incorpora l'any 2015 l'Aplicació al mòbil d'emergències per a turistes com a pràctica innovadora que compleix les orientacions metodològiques fixades per a la seva validació.
Aplicació de telefonia mòbil, adaptada als turistes que visiten Catalunya i que no parlen cap dels idiomes en què el telèfon 112 dóna servei (català, castellà, anglès, francès i alemany).
Amb aquesta aplicació es pot escollir l'emergència d'un llistat de pictogrames i un servei de geolocalització mitjançant el seu idioma.
L'aplicació és pionera a Europa i desenvolupada per Telefònica, i permet els turistes que visiten Catalunya comunicar-se amb el telèfon d'emergències a través de pictogrames i un servei de geolocalització mitjançant el seu idioma
Data d'elaboració de la fitxa: 11/11/2014
Aplicació que permet que les persones estrangeres que visiten Catalunya, i que no parlen cap dels idiomes en què el telèfon 112 dóna servei, puguin notificar una emergència
La iNNOtECA incorpora l'any 2015 l'Aplicació al mòbil d'emergències per a persones amb discapacitat auditiva com a pràctica innovadora que compleix les orientacions metodològiques fixades per a la seva validació.
Aplicació per a mòbils per contactar amb el servei d'emergència del 112 per a persones amb problemes auditius.
L'aplicació funciona a partir de tres pictogrames que corresponen als tres motius més comuns de trucades al 112: les emergències mèdiques, les policials i les relacionades amb els bombers i l'extinció d'incendis.
Quan l'usuari ha seleccionat l'opció convenient, pot escollir diverses situacions, per exemple, maltractaments, agressions, suïcidis, accidents, incendis o malalties, etc.
Millora l'autonomia de les persones amb problemes auditius, que ara poden col·laborar amb la ciutadania.
Data d'elaboració de la fitxa: 11/11/2014
Aplicació que permet a les persones amb problemes auditius comunicar-se amb el telèfon d'emergències 112 a través de pictogrames, vídeos en llengua de signes en català i castellà, i un servei de geolocalització
La iNNOtECA incorpora l'any 2018 Indicador global d'adaptació al canvi climàtic (IGA) com a pràctica innovadora que compleix les orientacions metodològiques fixades per a la seva validació.
Indicador global d'adaptació al canvi climàtic (IGA).
L'IGA és un instrument que permet avaluar l'eficiència i l'eficàcia de les mesures d'adaptació als impactes del canvi climàtic.
També és una eina que analitza quantitativament el grau d'adaptació de Catalunya als efectes del canvi climàtic; això vol dir que esbrina si el territori, els sistemes naturals i les activitats socioeconòmiques avancen, o no, en la reducció de la seva vulnerabilitat davant els impactes del canvi climàtic.
És una resposta directa al monitoratge i l'avaluació de les mesures d'adaptació mitjançant els indicadors proposats pel treball Adaptation preparedness scoreboard, elaborat per la Comissió Europea el març de 2014.
És el primer cop que es publica un indicador global d'adaptació als impactes del canvi climàtic.
Fins ara, l'esforç internacional s'ha focalitzat en la quantificació dels impactes del canvi climàtic i poc en la quantificació de l'adaptació.
La metodologia emprada és exportable a qualsevol altra nació del món que disposi de les dades necessàries per construir el seu propi IGA.
Amb la quantificació del grau d'adaptació, Catalunya disposa d'una eina que detalla cap on cal adreçar els esforços en la implementació d'una economia verda, circular, baixa en carboni i que s'adapti a les noves condicions que són fruit dels impactes del canvi climàtic.
El treball obre un ventall d'oportunitats econòmiques i socials en el desenvolupament, per exemple, de l'eficiència energètica, l'estalvi d'aigua, la implantació d'energies renovables, la mobilitat intel·ligent, la gestió forestal o la salut.
☒ Producte (bé) ☐ Producte (servei) ☐ Organització/procés ☐ Difusió ☐ Estratègia
Oficina Catalana del Canvi Climàtic.
Direcció General de Polítiques Ambientals.
Data d'elaboració de la fitxa: 26/07/2018
Instrument que permet avaluar l'eficiència i l'eficàcia de les mesures d'adaptació als impactes del canvi climàtic.
La iNNOtECA incorpora l'any 2016 la Guia de comunicació del Departament de Justícia com a pràctica innovadora que compleix les orientacions metodològiques fixades per a la seva validació.
Guia de comunicació del Departament de Justícia.
La Guia de comunicació del Departament de Justícia aplega diferents aspectes que incideixen en la comunicació de les grans organitzacions.
Es presenten directrius i pautes pel que fa a la comunicació escrita i a la comunicació oral; es proposen estratègies de difusió de continguts i els canals més adients per a cada propòsit; s'especifiquen criteris lingüístics, d'imatge corporativa, de presentació de textos i de retolació, i s'expliquen els aspectes a tenir en compte en relació amb la protecció de dades personals, l'accessibilitat i la usabilitat en entorns digitals, els drets d'autor i l'ús de recursos multimèdia.
La Guia s'ha fet pensant sobretot perquè els treballadors del Departament la puguin aplicar i d'acord amb circuits i criteris establerts per la institució.
Difusió interna de pautes actualitzades en el terreny de la comunicació corporativa: criteris lingüístics, imatge gràfica, circuits, normativa, recursos i canals de comunicació, que, amb l'ús generalitzat de les noves eines (internet, xarxes socials, telefonia mòbil, etc.), ha experimentat un canvi conceptual que afecta tant els canals comunicatius com el tipus de llenguatge i la interacció amb els ciutadans.
Promou l'aplicació adequada, per part dels treballadors del Departament, dels recursos que aquesta Guia facilita per tal que la comunicació corporativa sigui més àgil, clara, veraç i transparent.
☒ Producte (bé) ☐ Producte (servei) ☐ Organització/procés ☐ Difusió ☐ Estratègia
Servei de Difusió Departament de Justícia
Data d'elaboració de la fitxa: 04/07/2016
Guia per facilitar que la comunicació corporativa sigui més àgil, clara, veraç i transparent
Gestió de la documentació que es genera en les oficines del Cos d'Agents Rurals, de manera unificada i homogènia a totes les unitats del cos.
Espai de comunicació interna per al personal del Departament d'Interior.
Programari per a la gestió dels sinistres que afecten a diferents pòlisses d'assegurances contractades per la Generalitat de Catalunya.